En **desentralisert autonom organisasjon** (DAO) er en organisasjon representert av regler kodet som et dataprogram som er åpent, kontrollert av organisasjonsmedlemmene og ikke påvirket av en sentral regjering. DAO-ens finansielle transaksjonsoppføring og programregler opprettholdes på en blokkjede. Det er uklart hvilken juridisk status denne typen forretningsorganisasjon har.

Et eksempel, beregnet for risikokapitalfinansiering, var The DAO, som samlet inn 150 millioner dollar i folkefinansiering i mai 2016, og ble hacket for 50 millioner dollar i kryptovaluta rundt 1 måned senere. Hackingen ble reversert i de påfølgende ukene, og pengene ble gjenopprettet.

Bakgrunn
--------

Desentraliserte autonome organisasjoner har som fellestrekk at de bruker blokkjedeteknologi som oppretter en sikker digital hovedbok som gjør det mulig å spore digitale interaksjoner over internett, som gjør DAO-en motstandsdyktig mot forfalskning med pålitelig tidsstempling og som sørger for spredning av en distribuert database. På denne måten har man eliminert behovet for å involvere en tredjepart i enhver desentralisert digital interaksjon eller kryptovalutatransaksjon. Kostnadene for en blokkjedeaktivert transaksjon og tilhørende datarapportering kan bli vesentlig oppveid av eliminering av både den pålitelige tredjeparten og av behovet for gjentatt registrering av kontraktsutvekslinger i forskjellige poster. For eksempel kan blokkjededataene i prinsippet og dersom regulatoriske strukturer tillater det, erstatte offentlige dokumenter som skjøter og titler.

Problemer
---------

### Sosiale

Aksjonærdeltakelse i DAO-er kan være problematisk. For eksempel har BitShares sett mangel på stemmedeltakelse, fordi det tar tid og energi å vurdere forslag.

### Sikkerhet

Det kan være vanskelig å endre koden til en DAO når systemet kjører. Også feilrettinger som ville vært trivielle i sentralisert kode kan være vanskelig å gjennomføre. For å endre koden til en DAO må man skrive ny kode og etablere en avtale som gjør det mulig å migrere alle midlene. Selv om koden er synlig for alle, er den vanskelig å reparere, og dermed bli kjente sikkerhetshull stående åpne for misbruk.

Referanser
----------

1. ↑  Prusty, Narayan (27. april 2017). *Building Blockchain Projects* **(engelsk)**. Packt Publishing Ltd. ISBN 978-1-78712-533-9.
2. ↑  Chohan, Usman W. (4. desember 2017). «The Decentralized Autonomous Organization and Governance Issues». ID 3082055 **(engelsk)**. Social Science Research Network. Besøkt 30. desember 2021.
3. 1 2 3  Vigna, Paul (2015). *The age of cryptocurrency : how bitcoin and digital money are challenging the global economic order* (First edition utg.). New York. ISBN 978-1-250-06563-6. OCLC 893784026. CS1-vedlikehold: Ekstra tekst (link)
4. 1 2 3 4  «Bitcoin moves beyond mere money». *New Scientist* **(engelsk)**. Besøkt 30. desember 2021.
5. 1 2  «The DAO of accrue». *The Economist*. 19. mai 2016. ISSN 0013-0613. Besøkt 30. desember 2021.
6. ↑  Popper, Nathaniel (22. mai 2016). «A Venture Fund With Plenty of Virtual Capital, but No Capitalist». *The New York Times* **(engelsk)**. ISSN 0362-4331. Besøkt 30. desember 2021.
7. ↑  Price, Rob. «Digital currency Ethereum is cratering because of a $50 million hack». *Business Insider* **(engelsk)**. Besøkt 30. desember 2021.
8. ↑  Wright, Aaron; De Filippi, Primavera (10. mars 2015). «Decentralized Blockchain Technology and the Rise of Lex Cryptographia». ID 2580664 **(engelsk)**. Social Science Research Network. Besøkt 30. desember 2021.
9. ↑  «Ethereum’s $150-Million Blockchain-Powered Fund Opens Just as Researchers Call For a Halt». *IEEE Spectrum* **(engelsk)**. 28. mai 2016. Besøkt 30. desember 2021.